Bordeeleienaars tot 869 jaar tronkstraf gevonnis | Maroela Media
Drie KwaZulu-Natalse mans wat jare lank 'n bordeel bedryf het waar meisies so jonk as 12 jaar oud vir hulle gewerk het, is Maandag in die Durban-streekhof tot altesaam 869 jaar tronkstraf gevonnis.
Sandile Patrick Zweni (41), Nonduzo Dlamini (27) en Bhabha Dubazini (33) is in Maart vanjaar skuldig bevind op aanklagte wat verband hou met die bordeel wat hulle vir meer as tien jaar vanuit die Inn Town Lodge in Durban bedryf het.
Landdros Simphiwe Hlophe het Zweni tot altesaam 315 jaar tronkstraf gevonnis vir die 39 aanklagte waarop hy skuldig bevind is. Verskeie van die vonnisse sal gelyklopend uitgedien word, wat beteken dat Zweni effektief 35 jaar lank agter tralies sal wees. Dlamini is tot 304 jaar tronkstraf gevonnis nadat hy op 38 aanklagte skuldig bevind is. Hy sal effektief 25 jaar tronkstraf uitdien. Dubazini is tot 250 jaar of effektief 25 jaar tronkstraf gevonnis.
Al drie mans is skuldig bevind op aanklagte van rampokkery, die bedryf van 'n bordeel, die seksuele uitbuiting van minderjariges, die feit dat hulle 'n bestaan gevoer het uit die opbrengs van prostitusie, mensehandel vir seksuele doeleindes en dwelmhandel. Zweni en Dlamini is ook skuldig bevind op aanklagte van ontvoering, terwyl Zweni ook gevonnis is vir aanranding en verkragting van 'n minderjarige.
Zweni was die meesterbrein agter die bordeel wat bedryf is in 'n hotel wat deur dr. Genchen Rugnath en sy vrou, Ravina, besit word. Die Rugnath-egpaar is daarvan aangekla dat hulle by die bordeel betrokke was, maar is uiteindelik vrygespreek nadat die landdros bevind het die staat se sleutelgetuie was nie eerlik tydens sy getuienis nie.
Talle meisies het gedurende die verhoor getuig. Hulle het aan die hof gesê dat daar gratis dwelms aan hulle gegee is en dat hulle, toe hulle eers verslaaf was, deur Zweni en sy makkers gestuur is om as prostitute te werk om vir hul dwelms te kan betaal.
Landdros Hlophe het tydens die vonnisverrigtinge gesê armoede en slegte ekonomiese omstandighede maak dit vir mensehandelaars maklik om vroue in 'n lewe van dwelms en prostitusie in te dwing. "Mensehandel is een van die wêreld se skandelikste misdade. Wat hierdie meisies moes verduur was moeilik en pynlik," het Hlophe gesê.
En die Dr en vroutjie wat die plek besit……stap skotvry weg!!! ek wonder hoeveel dit hulle gekos het???????
Wat???? Ek lees…en lees weer…en dit klink.soos n siek fliek se draaiboek! En ergste is die deel waar die eienaars van die plek wegloop? WAARS DIE ANC VROUE liga? EN EFFers? En DA? En for that matter SOCIATY ITSELF, Is ok om Universiteite te brand…en n plek soos die? WALGLIKE BARBARE!
Daar is derduisende van die plekke. Van hulle het tot die polisie as kliente om hulle nie toe te sluit nie. Dalk tyd dat hulle die hele lot toesluit. Eienaars, kliente en die wat dienste lewer.
Na al die hoe ha van die 'swaar vonnisse' wys hierdie maar net watse grap ons regstelsel is – 'honderde jare' saam met die uitspraak 'gelyklopend' of 'effektief', beteken eintlik net n paar jaar. WAAROM MISLEI DIE REG DIE PUBLIEK? SKANNNNNDE!
Prostitusie sal nooit gestop word nie, geen regering in enige land of enige tyd in die mens se geskiedenis het dit al ooit reggekry nie. As dit egter gewettig word – soos in baie Europese lande – kan die prostitute werk met minder uitbuiting en beter omstandighede. Dit sal ook baie help om mensehandel/misbruike teë te werk, omdat die mense in die bedryf vrylik met die polisie kan saamwerk sonder dat hulle bang is vir vervolging. Ek se nie mens moet dit goedkeur nie, maar die samelewing is beter af as dit wettig is en daar 'n mate van bestuur… Lees meer »